C 75/8

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. Punktu

(2022/C 75/05)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Montsant”

PDO-ES-A1550-AM04

Paziņojuma datums: 2021. gada 16. novembrī.

APSTIPRINĀTĀ GROZĪJUMA APRAKSTS UN PAMATOJUMS

1. Atļauja ražot sarkano desertvīnu “Mistela” no šķirnēm, kas nav sarkanogu šķirnes

APRAKSTS

Svītrots pienākums sarkano desertvīnu “Mistela” izgatavot tikai no sarkanogu šķirnēm.

Šis grozījums attiecas uz produkta specifikācijas 2.1.2. punktu, bet vienoto dokumentu neietekmē.

Tas ir standarta grozījums, jo netiek uzskatīts, ka tas ietilpst kādā no Komisijas Deleģētās regulas (ES) 2019/33 14. panta 1. punktā minētajām kategorijām.

PAMATOJUMS

Produkta specifikācijā sniegtajā baltā desertvīna “Mistela” aprakstā nav norādīts, kādas šķirnes jāizmanto šā vīna ražošanā. Turpretim sarkanajam desertvīnam “Mistela” jāizmanto tikai sarkanogu šķirnes. Tomēr šo divu desertvīnu gatavošanā tradicionāli tiek izmantotas gan sarkanogu, gan baltogu šķirnes.

2. DEsertvīnu faktiskā un kopējā spirta satura maksimālās robežvērtības svītrošana

APRAKSTS

Svītrota maksimālā robežvērtība attiecībā uz desertvīnu kopējo un faktisko spirta saturu.

Šis grozījums attiecas uz produkta specifikācijas 2.1.2. un 2.2. punktu, bet vienoto dokumentu neietekmē.

Tas ir standarta grozījums, jo netiek uzskatīts, ka tas ietilpst kādā no Komisijas Deleģētās regulas (ES) 2019/33 14. panta 1. punktā minētajām kategorijām.

PAMATOJUMS

Kopējo spirta saturu aprēķina, ņemot vērā vīna cukurus. Saskaņā ar produkta specifikāciju cukuru koncentrācija desertvīnos var būt augsta. Cukuru koncentrācija saldajos vīnos nedrīkst būt mazāka par 45 g/l, “Mistela” vīnos tai jābūt 100 g/l un “Garnacha” vīnos — 50 g/l (nosaukums piešķirts tradicionālajiem desertvīniem, kas izgatavoti no pārgatavām vīnogām). Tāpēc desertvīnu kopējais spirta saturs bieži pārsniedz 20 tilp. %.

Attiecībā uz maksimālo faktisko spirta saturu tiek uzskatīts, ka nav vajadzīga robežvērtība, kas ir zemāka par tiesību aktos noteikto (20 tilp. %, nevis 22 tilp. %).

3. “Cariñena” kā šķirnes “Mazuela” sinonīma pievienošana

APRAKSTS

Atļautajai sarkanogu šķirnei “Mazuela” pievienots jauns sinonīms “Cariñena”.

Šis grozījums attiecas uz produkta specifikācijas 6. punktu un vienotā dokumenta 7. punktu.

Tas ir standarta grozījums, jo netiek uzskatīts, ka tas ietilpst kādā no Komisijas Deleģētās regulas (ES) 2019/33 14. panta 1. punktā minētajām kategorijām.

PAMATOJUMS

Tas ir oficiāli atzīts un apgabalā plaši lietots sinonīms.

4. Informācijas pievienošana dabīgā saldā vīna aprakstam

APRAKSTS

Tagad ir noteikts, ka vismaz 85 % vīnogu, ko izmanto dabīgo saldo vīnu ražošanā, jāpieder pie šādām šķirnēm: “Garnacha Blanca”, “Macabeo”, “Monastrell”, “Moscatel”, “Garnacha tinta” un “Garnacha Peluda”.

Šis grozījums attiecas uz produkta specifikācijas 2.1.2. punktu, bet vienoto dokumentu neietekmē.

Tas ir standarta grozījums, jo netiek uzskatīts, ka tas ietilpst kādā no Komisijas Deleģētās regulas (ES) 2019/33 14. panta 1. punktā minētajām kategorijām.

PAMATOJUMS

ES tiesību aktos ir paredzēts, ka vismaz 85 % vīnogu, ko izmanto šo desertvīnu gatavošanā, jāpieder pie konkrētām šķirnēm, kas uzskaitītas Komisijas Deleģētās regulas (ES) 2019/934 III pielikuma 3. papildinājumā. Šīs šķirnes bija jānorāda, jo ne visas ar ACVN apzīmētajam produktam atļautās šķirnes ir ietvertas minētajā papildinājumā.

VIENOTAIS DOKUMENTS

1. Nosaukums

Montsant

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

3. Desertvīns

4. Vīnu apraksts

1. Baltvīns

ĪSS APRAKSTS

Dzidrs, citronu dzeltenas līdz salmu dzeltenas krāsas toņos un krāsās, kas var būt intensīvas un zeltainas. Eleganti un izsmalcināti gatavu augļu, medus un žāvētu augļu (žāvētu aprikožu/persiku) aromāti. Zīdains, ar izteiktu saldumu un aromātisks. Ļoti ilgnoturīga pēcgarša.

— Maksimālais sēra dioksīda saturs: 200 mg/l, ja cukuru saturs ir zemāks par 5 g/l, un 250 mg/l, ja tas ir 5 g/l vai augstāks.

— Attiecībā uz robežvērtībām, kas nav atsevišķi norādītas, jāievēro spēkā esošie tiesību akti.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

11,5

Minimālais kopējais skābums:

3,5 grami litrā (izteikts vīnskābē)

Maksimālais gaistošais skābums (miliekvivalentos litrā):

13,33

Maksimālais kopējais sēra dioksīda saturs (miligramos litrā):

—

2. Sārtvīns

ĪSS APRAKSTS

Mirdzošā, intensīvā un dzidrā krāsā. Augļu un/vai ziedu aromāti, gatavu ķiršu un zemeņu nianses, jūtami meža augļi. Elegants, salds un ar raksturu.

— Maksimālais sēra dioksīda saturs: 200 mg/l, ja cukuru saturs ir zemāks par 5 g/l, un 250 mg/l, ja tas ir 5 g/l vai augstāks.

— Attiecībā uz robežvērtībām, kas nav atsevišķi norādītas, jāievēro spēkā esošie tiesību akti.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

12

Minimālais kopējais skābums:

3,5 grami litrā (izteikts vīnskābē)

Maksimālais gaistošais skābums (miliekvivalentos litrā):

13,33

Maksimālais kopējais sēra dioksīda saturs (miligramos litrā):

—

3. Sarkanvīns

ĪSS APRAKSTS

Atkarībā no sarkanvīnu izturēšanas ilguma tie ir dažādās krāsās un nokrāsās. Izturēšanas laikā tās variē no sarkaniem (ķiršu) līdz oranžiem (terakotas, dzintara) toņiem. Aromāti saistīti ar vietējām šķirnēm, ļoti gatavu augļu, tostarp rozīņu, un smaržaugu un garšaugu aromāti. Pilnmiesīgs un noapaļots, ar ilgnoturīgāku pēcgaršu un nobriedušiem tanīniem. Samtains.

— Maksimālais gaistošais skābums var palielināties par 1 mekv./l attiecībā uz katru grādos izteiktu spirta procentu, kas pārsniedz 11 tilp. %, un izturēšanas gadu, nepārsniedzot 20 mekv./l.

— Maksimālais sēra dioksīda saturs: 150 mg/l, ja cukuru saturs ir zemāks par 5 g/l, un 200 mg/l, ja tas ir 5 g/l vai augstāks.

— Attiecībā uz robežvērtībām, kas nav atsevišķi norādītas, jāievēro spēkā esošie tiesību akti.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

12,5

Minimālais kopējais skābums:

3,5 grami litrā (izteikts vīnskābē)

Maksimālais gaistošais skābums (miliekvivalentos litrā):

13,33

Maksimālais kopējais sēra dioksīda saturs (miligramos litrā):

—

4. Desertvīns

ĪSS APRAKSTS

Vīns “Rancio”: ražo, izmantojot oksidatīvo izturēšanu koka mucās un/vai metodi “sol y serena” (atstājot vīnu ārpus telpām un pakļaujot to nakts un dienas mainīgajai temperatūrai), kas paātrina oksidāciju. Dzidrs un mirdzošs. Neviendabīga smarža, garšaugu un riekstu nianses, grauzdējums. Sauss. Pilnmiesīgs.

Baltais un sarkanais desertvīns “Mistela”: piesātinātā medus līdz oranžā krāsā. Saldi medus aromāti, jūtami citrusaugļi. Galvenokārt salda pēcgarša, kurā saglabājas minētie augļu aromāti.

Vīns “Garnacha”: stiprināts ar vīna spirtu. Oranžā, nedaudz mainīgā krāsā. Neviendabīgs, citrusaugļu nianses. Minimālais faktiskais spirta saturs: 15,5 tilp. %.

Vīns “Vimblanc”: gatavo no pārgatavām “Pansal” vīnogām.

Dabīgs saldais vīns: misas ar augstu cukuru saturu, kas pārsniedz 272 g/l, daļēji raudzētas. Dzidrs. Dažādos toņos. Neviendabīgs un līdzsvarots.

— Maksimālais sēra dioksīda saturs: 150 mg/l, ja cukuru saturs ir zemāks par 5 g/l, un 200 mg/l, ja tas ir 5 g/l vai augstāks.

— Attiecībā uz robežvērtībām, kas nav atsevišķi norādītas, jāievēro spēkā esošie tiesību akti.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %):

—

Minimālais faktiskais spirta saturs (tilp. %):

15

Minimālais kopējais skābums:

miliekvivalentos litrā

Maksimālais gaistošais skābums (miliekvivalentos litrā):

—

Maksimālais kopējais sēra dioksīda saturs (miligramos litrā):

—

5. Vīndarības metodes

5.1. Īpašās vīndarības metodes

1. Tradicionālā metode

Ja cilmes vietas nosaukuma pārvaldības struktūra uzskata, ka apūdeņošana var negatīvi ietekmēt kvalitāti vai izraisīt noteikumu neievērošanu, tā drīkst aizliegt šo metodi konkrētā zemesgabalā.

Vīnogu novākšanā jāievēro vislielākā rūpība. Vīnus, uz kuriem attiecas šis ACVN, var izgatavot tikai no tādām vīnogām, kas ir pietiekami gatavas, lai no tām ražotu vīnus, kuru minimālais dabiskais spirta saturs ir 10 tilp. %. vai augstāks un desertvīnu gadījumā — 12 tilp. % vai augstāks.

2. Attiecīgais ierobežojums vīnu ražošanā

Misas vai vīna ekstrakcijā un atdalīšanā no izspaidām būtu jāizmanto piemērots spiediens, nodrošinot, ka no katriem 100 kg novākto vīnogu iegūst ne vairāk kā 74 litrus vīna.

5.2. Maksimālais ražas iznākums

1. Baltogu šķirnes 12 000 kg vīnogu no hektāra

2. 88,8 hl no hektāra

3. Sarkanogu šķirnes 10 000 kg vīnogu no hektāra

4. 74 hl no hektāra

6. Noteiktais ģeogrāfiskais apgabals

Ar ACVN “Montsant” apzīmēto vīnu ražošanas apgabalu veido vīndārzu zemesgabali, kas atrodas turpmāk uzskaitītajās pašvaldību teritorijās / ģeogrāfiskajos apgabalos. Šiem zemesgabaliem piemīt kvalitāte, kas vajadzīga, lai ražotu vīnus ar tādām īpašajām iezīmēm, kuras raksturīgas ar ACVN aizsargātajiem vīniem.

Visa šādu pašvaldību teritorija:

La Bisbal de Falset,

Cabacés,

Capçanes,

Cornudella de Montsant,

La Figuera,

Els Guiamets,

Marçà,

Margalef,

El Masroig,

Pradell de la Teixeta,

La Torre de Fontaubella,

Ulldemolins,

kā arī šādu pašvaldību teritoriju daļas:

Falset:

8., 9., 10., 11., 12., 13., 14., 15., 16., 17., 18., 23., 26., 27., 28., 29., 30. un 31. poligons;

2. poligons: 1.–37., 41.–70., 72.–91. zemesgabals, 93. zemesgabala dienvidu daļa (1,631 ha), 94. un 95. zemesgabals, daļa 102. zemesgabala (2,5052 ha), 125., 127., 132.–135., 137.–145., 148. un 151.–153. zemesgabals;

3. poligons: 47. zemesgabala dienvidu daļa (2,1549 ha), 48. un 49. zemesgabals, 50. zemesgabala dienvidu daļa (1,419 ha), 52. zemesgabala dienvidu daļa (1,7365 ha), 53. zemesgabala dienvidu daļa (1,2894 ha) un 64. zemesgabals;

19. poligons: 28. zemesgabala dienvidu daļa (1,0809 ha), 29. zemesgabala dienvidu daļa (12,2046 ha), 30.–36., 38.–46. un 48.–58. zemesgabals;

20. poligons: 1.–17., 23.–26., 27. zemesgabala dienvidu daļa (2,45 ha), 28. zemesgabala dienvidu daļa (1,4096 ha), 29., 30., 32., 33., 59.–64. zemesgabals, 65. zemesgabala dienvidu daļa (0,5789 ha), 66., 68., 72., 73., 74., 79. un 80. zemesgabals;

22. poligons: 1.–24. un 41. zemesgabals;

24. poligons: 1.–8., 10., 31.–35., 37., 49.–52., 54., 55., 57.–60. zemesgabals;

El Molar:

1., 2., 3., 11.–16. poligons;

4. poligons: 1.–7. zemesgabals, 8. zemesgabala rietumu daļa (0,5515 ha), 15.–17., 34., 35., 41., 43., 47., 48., 56., 58., 61., 64., 66., 67. un 69.–71. zemesgabals;

8. poligons: 3.–18., 20.–28., 199., 200. un 202. zemesgabals;

9. poligons: 1., 27.–32., 35.–37., 47.–55. zemesgabals;

10. poligons: 1.–7., 9.–12., 29.–34., 45.–47., 66.–71. un 73. zemesgabals;

Garcia:

3. poligons: 66. zemesgabals;

6. poligons: 101., 105., 111.–113. zemesgabals;

7., 8., 9., 10. un 11. poligons;

12. poligons: 1.–13., 17.–38., 45., 133. un 134. zemesgabals;

13. poligons: 70.–102., 104., 111., 220.–226., 228.–234., 314. un 315. zemesgabals;

15. poligons: 3. zemesgabals;

22. poligons: 65. zemesgabals;

23. poligons: 26.–43., 60.–68., 70., 72.–78., 80., 81., 83., 84., 86., 87. un 88. zemesgabals;

Mora la Nova:

4. poligons: 69., 70., 113. un 120. zemesgabals;

5. poligons;

6. poligons: 3.–15., 20.–27., 30.–54., 56., 57., 58., 59. un 61.–73. zemesgabals;

7. poligons: 8., 9., 10., 14., 16., 24., 30.–46., 48., 49., 50., 56. un 59.–66. zemesgabals;

8. poligons: 76.–89., 91.–97., 99., 100., 101., 102., 105. un 106. zemesgabals;

9. poligons: 38.–48., 50., 51., 52., 53., 55., 56., 57., 58., 73. un 74. zemesgabals;

10. poligons: 8. zemesgabals;

13. poligons: 99. zemesgabals;

Tivissa:

2., 4., 6.–12. un 21.–23. zemesgabals;

17. poligons: 238.–251., 253. un 254. zemesgabals;

24. poligons: 29. zemesgabals.

7. Galvenās vīna vīnogu šķirnes

“CABERNET SAUVIGNON”

“GARNACHA BLANCA”

“GARNACHA TINTA”

“MAZUELA” — “CARIÑENA”

“MAZUELA” — “SAMSÓ”

8. Saiknes apraksts

8.1. Baltvīns

Baltvīnus ražo gandrīz tikai no divām tradicionālajām apgabala šķirnēm: “Garnacha Blanca” un “Macabeo”. No “Macabeo” vīnogām ražo izsmalcinātākus vīnus, bet “Garnacha Blanca” vīnogas, kas ir pilnmiesīgākas un strukturētākas, ir ļoti piemērotas crianza vīnu ražošanai un raudzēšanai ozolkoka mucās, neskatoties uz to dabisko oksidēšanās tieksmi. Pārējās baltogu šķirnes (“Chardonnay”, “Pansal”, “Moscatel de Grano Menudo”, “Parellada” un “Picapoll Blanco”) piešķir nianses galīgajam maisījumam.

8.2. Sarkanvīns un sārtvīns

Visā ACVN apgabalā ir sastopama gan šķirne “Mazuela” (“Samsó”), gan “Garnacha Tinta”. No tām ražo pilnmiesīgus vīnus, kas ir ļoti piemēroti izturēšanai, jo īpaši tad, ja tiek kontrolēta vīnogulāju ražība un izmantoti piemēroti vīndarības procesi. Dienvidu daļā, kur ir siltāk, visbiežāk sastopamā šķirne ir “Ull de Llebre”. Pārējās sarkanogu šķirnes (“Cabernet Sauvignon”, “Garnacha Peluda”, “Merlot”, “Monastrell”, “Picapoll Tinto”, “Syrah”), kas sastopamas daudz mazākā apjomā, labi pielāgojas dažādiem vīndārziem ACVN apgabalā, radot kvalitatīvus produktus, kas ir līdzsvaroti, aromātiski un pilnmiesīgi un kas dažādos maisījumos nodrošina atšķirīgas iezīmes.

8.3. Desertvīns

Taragonas (Tarragona) provinces ziemeļu daļā ir dziļi iesakņojusies desertvīnu ražošanas tradīcija, un ar ACVN “Montsant” apzīmētu desertvīnu ražošana nav izņēmums. Agrāk, kad mājās gatavoja vīnu pašpatēriņam, bija ierasts gatavot vienu mucu vīna “Rancio” un vienu mucu saldā vīna. Mūsdienās tradicionālo desertvīnu ražošana ir daudz sistemātiskāka, taču tas nenozīmē, ka tas ir zaudējis savu nelielo vietu kopējā ražošanā.

9. Būtiski papildu nosacījumi (iepakojums, marķējums, citas prasības)

Tiesiskais regulējums:

valsts tiesību akti.

Papildu nosacījuma veids:

noteiktajā ģeogrāfiskajā apgabalā veikta iepakošana.

Nosacījuma apraksts:

Vīni jāpilda pudelēs reģistrētās vīna darītavās. Mērķis ir garantēt to izcelsmi un raksturīgo kvalitāti, novēršot, ka tos neiepakotus izved ārpus ražošanas apgabala. Ja vīni netiek transportēti konkrētos apstākļos, kas noteikti, pamatojoties uz atsevišķu novērtējumu, kurā ņemts vērā katrs konkrētais gadījums, tos var pakļaut nepiemērotiem vides apstākļiem, kas var ietekmēt to organoleptiskās īpašības.

Tiesiskais regulējums:

valsts tiesību akti.

Papildu nosacījuma veids:

papildu noteikumi attiecībā uz marķējumu.

Nosacījuma apraksts:

Norādei “Montsant” izmantoto rakstzīmju augstumam jābūt no 3 līdz 6 mm, un norādei “Denominación de Origen” (“Cilmes vietas nosaukums”) izmantotajām rakstzīmēm vajadzētu būt uz pusi mazākām.

Saite uz produkta specifikāciju

http://incavi.gencat.cat/web/.content/03-denominacions-origen/documents/plecs/montsant/fitxers-binaris/DOP-Montsant-Pliego-Maig-20-1.pdf

(1) OV L 9, 11.1.2019., 2. lpp.